ddrg/super_eurlex huggingface dataset:
110.

on tyytyväinen siihen, että unionin talousarvioon vuodeksi 2016 on otettu lisärahoitusta, jolla voidaan alkaa käsitellä tämänhetkistä muuttoliikeilmiötä; huomauttaa, että uusi rahoitus on enimmäkseen monivuotisen rahoituskehyksen 2014–2020 mukaista rahoitusta, jota on aikaistettu, joten unioni kuluttaa tänään sen, mikä oli tarkoitus kuluttaa huomenna;
J.

ottaa huomioon, että hlbti-ihmisten oikeuksien puolustajan, transsukupuolisen naisen ja Arcoiris-yhdistyksen jäsenen Paola Barrazan murha 24. tammikuuta 2016 toi hlbti-yhteisön Hondurasissa kokeman kasvavan vaaran huomion keskipisteeseen; ottaa huomioon, että hänen murhansa on viimeisin pitkässä listassa hltbi-ihmisten ihmisoikeuksia puolustavien järjestöjen aktiivijäsenten väkivaltaisia kuolemia 11 viime kuukauden aikana, mukaan lukien Angy Ferreiran, Violeta Rivasin, Gloria Carolina Hernández Vásquezin (hänet tunnettiin myös nimellä Génesis Hernández), Jorge Alberto Castillon, Estefanía Zúñigan, Henry Matamorosin ja Josselin Janet Aceituno Suazon surmat; ottaa huomioon, että vuoden 1994 jälkeen tiettävästi 235 hlbti-ihmistä on tapettu Hondurasissa, ja vain 48 tapausta on viety oikeuteen; ottaa huomioon, että kansallinen ihmisoikeusvaltuutettu on väittänyt, että 92:ta prosenttia rikoksista ei tutkita kunnolla joten ne jäävät selvittämättä;
44.

toteaa, että maa on kokenut ennennäkemättömän muuttovirran, kun yli 500 000 henkilöä on kulkenut sen läpi vuonna 2015; tunnustaa, että se on toiminut vastuullisena kumppanina valtavan maahanmuutto- ja pakolaisaallon käsittelyssä ja tehokkaiden rajavalvontatoimien toteuttamisessa; on tietoinen siitä, että tilanne Kreikan rajalla on yhä jännittyneempi, ja kehottaa viranomaisia jatkamaan yhteistyötä ja koordinointia maahanmuuttokysymyksissä EU:n kanssa; kehottaa tehostamaan rajavalvontaan liittyviä toimia laittoman maahanmuuton ja ihmiskaupan torjumiseksi; panee merkille muuttovirran aiheuttaman taloudellisen rasitteen; kehottaa komissiota lisäämään rajavalvontavalmiuksien tukemista ja sallimaan asiaa koskevien EU:n välineiden ja ohjelmien käytön; kehottaa toimivaltaisia viranomaisia välttämään toimia ja pidättymään toimista, mukaan luettuna väkivalta ja voimankäyttö, jotka voivat olla pakolaisia ja maahanmuuttajia syrjiviä ja asettaa heidät vaaraan; katsoo, että kaikkien olennaisten toimien olisi oltava EU:n arvojen ja periaatteiden mukaisia ja niissä olisi kunnioitettava ihmisarvoa ja ihmiselämää; kehottaa toimivaltaisia viranomaisia parantamaan EU:n tuella vastaanotto- ja majoitusmahdollisuuksia, alueellista koordinointia ja tiedonvaihtoa sekä tehokasta rajavalvontaa ja lisäämään lainvalvontavalmiuksia ja torjumaan ihmiskauppaa; kehottaa maata tekemään kaiken mahdollisen, jotta varmistetaan tilat pakolaisille ja maahanmuuttajille, ylläpidetään inhimillisiä olosuhteita, pidätytään väkivaltaisista käännytyksistä ja varmistetaan pakolaisia ja turvapaikanhakijoita koskevan kansallisen lainsäädännön ja kansainvälisen oikeuden tiukka noudattaminen; toteaa, että Schengen-maissa jätettyjen perusteettomien turvapaikkahakemusten kokonaismäärä on vähentynyt; muistuttaa, että on kiinnitettävä erityishuomiota pakolais- ja maahanmuuttajalasten sekä maassa yksin matkustavien alaikäisten heikkoon asemaan tarjoamalla heille peruspalveluja ja varmistamalla sosiaalityöntekijöiden tarjoama asianmukainen suojelu;
150.

suhtautuu myönteisesti Kirgisiassa saavutettuun edistykseen, jota äskettäin toimitetut parlamenttivaalit ilmensivät; antaa tunnustusta niiden rauhanomaiselle toimittamiselle ja läpinäkyvyyden merkittävälle lisäämiselle; panee tyytyväisenä merkille Kirgisiassa 4. lokakuuta 2015 toimitettuja parlamenttivaaleja seuranneen Etyjin vaalitarkkailuvaltuuskunnan havainnot, joissa korostettiin, että äänestäjillä oli laajasti valinnanvaraa ja vaalikampanjoissa sallittiin kilpailu; on kuitenkin huolestunut siitä, että äänestäminen edellytti biometristen tietojen pakollista rekisteröintiä, mistä seurasi äänestysluettelon kattavuuteen liittyviä merkittäviä ongelmia; korostaa, että tarvitaan lisätoimia täysin toimivan parlamentaarisen demokratian kehittämiseksi huolimatta siitä, että Kirgisia, joka on yksi EU:n demokratiatuen pilottimaista, on osoittanut aluksi rohkaisevia merkkejä demokraattisten uudistusten tavoittelemisesta ja siirtymisestä kohti aitoa monipuoluejärjestelmää;
3.

pitää myönteisenä ja tukemisen arvoisena sitä, että oikeusasiamies on käyttänyt enemmän valtaansa käynnistää strategisia tutkimuksia omasta aloitteestaan; pitää myönteisenä, että oma-aloitteisille tutkimuksille on nimitetty koordinaattori ja että väärinkäytöksistä ilmoittajia koskevat uudet sisäiset säännöt on otettu käyttöön; kiittää oikeusasiamiestä toimiston uudelleenorganisoinnista, joka on jo merkittävästi tehostanut toimintaa; pitää myönteisenä ja tukee oikeusasiamiehen ennakoivaa lähestymistapaa ja uuden viiden vuoden strategian (Kohti vuotta 2019) käyttöönottoa, jossa omaksutaan strategisempi lähestymistapa systeemisten ongelmien torjumiseen ja hyvän hallintotavan edistämiseen;
B.

toteaa, että mainitun ennusteen mukaan työttömyyden odotetaan hitaasti vähenevän euroalueella 11,6 prosentista vuoden 2014 lopussa 10,5 prosenttiin vuoden 2016 lopussa; toteaa, että työttömyysasteissa on merkittäviä eroja jäsenvaltioiden välillä ja että luvut vaihtelevat Saksan 6,4 prosentista Kreikan 26,6 prosenttiin; toteaa, että työttömyysaste on edelleen hälyttävällä tasolla monessa jäsenvaltiossa ja erityisesti nuorten ja pitkäaikaistyöttömien työttömyysaste on korkea;
AC.

ottaa huomioon, että vetoomusvaliokunnan verkkoportaali otettiin käyttöön vuoden myöhässä 19. marraskuuta 2014, ja toteaa, että sillä korvattiin aiemmin Europarl-portaalissa ollut sähköinen vetoomusfoorumi ja sen tarkoituksena on edistää vetoomusoikeutta ja tehostaa kansalaisten aktiivista osallistumista unionin elämään; ottaa huomioon, että toiminnoiltaan vielä jonkin verran keskeneräinen portaali on tarkoitettu vetoomusprosessin erityistarpeet huomioon ottavaksi kattavaksi ratkaisuksi, joka tarjoaa unionin kansalaisille paremman verkkopohjaisen välineen vetoomusten esittämiseen niin, että vetoomusten eri vaiheita voi seurata reaaliajassa; ottaa huomioon, että sen käytössä ja varsinkin hakutoiminnossa on havaittu monia puutteita, jotka heikentävät sen käyttöä julkisena vetoomusrekisterinä; toteaa, että toinen vaihe, jonka tavoitteena on ratkaista kaikki nykyiset ongelmat, olisi pitänyt jo saattaa päätökseen; ottaa huomioon, että portaali voi parantaa palvelua ja lisää näkyvyyttä kansalaisten ja valiokunnan jäsenten keskuudessa ja että se toimii sähköisenä rekisterinä (jota suunniteltiin parlamentin työjärjestyksen 216 artiklan 4 kohdassa), jonka kautta kansalaiset voivat jättää vetoomuksensa ja seurata niitä sekä lisätä sähköisen nimikirjoituksensa omiin vetoomuksiinsa; toteaa, että uuden portaalin tarkoituksena on lisätä vetoomusprosessin avoimuutta ja vuorovaikutusta sekä tehostaa hallintoa vetoomusten esittäjien, Euroopan parlamentin jäsenten ja suuren yleisön etujen mukaisesti; katsoo, että verkkoportaalin olisi oltava väline, jolla voidaan lisätä vetoomusprosessin avoimuutta, tehostaa vetoomuksien esittäjien mahdollisuutta tutustua tietoihin ja kasvattaa kansalaisten tietoisuutta vetoomusvaliokunnan valmiuksista ja mahdollisuuksista auttaa heitä tilanteensa korjaamisessa; korostaa, että uuden tieto- ja viestintätekniikan käyttöä olisi lisättävä ja sen käyttöä olisi kannustettava, jotta valiokunnan työ tuotaisiin lähemmäksi kansalaisia;
41.

katsoo, että uudistuksella olisi tasapainotettava kaikkien osapuolten edut; huomauttaa, että luovalla toimialalla on ominaispiirteitä ja erilaisia haasteita, jotka johtuvat etenkin erityyppisestä sisällöstä ja erityyppisistä luovan toimialan teoksista ja käytetyistä liiketoimintamalleista; ottaa huomioon, että tutkimuksessa ”Territoriality and its impact on the financing of audiovisual works” korostetaan, että alueellisella lisensoinnilla on merkittävä rooli eurooppalaisten elokuvien jälleenrahoituksessa; kehottaa siksi komissiota tekemään paremmin selkoa näistä erityispiirteistä ja ottamaan ne paremmin huomioon;
M.

toteaa, että lukuisat mielipidevangit, joita on viime vuosina suljettu vankiloihin pelkästään sillä perusteella, että he ovat oikeutetusti käyttäneet ilmaisun- ja mielipiteenvapauttaan, ja joiden joukossa on toimittajia sekä oppositiopuolueiden jäseniä, ovat edelleen vangittuina; toteaa, että jotkut heistä on tuomittu epäoikeudenmukaisissa oikeudenkäynneissä, joidenkin oikeudenkäynnit ovat edelleen kesken ja jotkut ovat edelleen vangittuina ilman että heitä vastaan on nostettu syytettä, muun muassa Eskinder Nega, Temesghen Desalegn, Solomon Kebede, Yesuf Getachew, Woubshet Taye, Saleh Edris ja Tesfalidet Kidane;
146.

katsoo, että vaikka jäsenvaltioiden on voitava määritellä oma energiavalikoimansa ja vaikka kunkin jäsenvaltion on itsenäisesti päätettävä hiilipäästöjensä vähentämistavasta, toimenpiteitä ja teknologian kehittämistä on ehdottomasti koordinoitava EU:n tasolla, jotta voidaan saavuttaa ilmastoa ja ympäristöä koskevat EU:n ja jäsenvaltioiden tavoitteet; toteaa, että joillakin aloilla EU:n tasolla toteutettavat toimet ovat tehokkaimpia ja että useilla muilla aloilla jäsenvaltioiden tiivis yhteistyö ja koordinointi on olennaista; toteaa, että tällaisen koordinoinnin varmistamiseksi tarvitaan vahva ja luotettava hallintoprosessi;
31.

yhtyy Vietnamin hallituksen huoleen siitä, että korruptio on Vietnamin suurimpia haasteita; kehottaa tarkastelemaan lähemmin tapauksia, joissa kansalaiset, jotka tekevät korruptiota koskevia paljastuksia, joutuvat viranomaisten vainon kohteeksi; kehottaa Vietnamin viranomaisia tutkimaan perusteellisesti väärinkäytökset, joita on kohdistettu toimittajiin, bloginpitäjiin ja ilmiantajiin; pitää valitettavana myös sitä, että Vietnamin hallitus soveltaa epäasianmukaisesti ”demokraattisten vapauksien väärinkäyttöä” koskevaa rikoslain 258 pykälää, joka voi johtaa enimmillään seitsemän vuoden vankeusrangaistukseen; panee merkille, että vain murto-osassa tapauksista on nostettu syytteitä, vaikka on olemassa korruptiontorjuntalaki, ja kehottaa hallitusta tehostamaan lain täytäntöönpanoa;
15.

pitää ilahduttavana, että Ecuador on ratifioinut ILO:n kaikki kahdeksan keskeistä sopimusta; pitää tärkeänä, että Ecuador ja kaikki EU:n jäsenvaltiot ratifioivat pikaisesti ja panevat tosiasiallisesti täytäntöön kaikki ILO:n yleissopimukset; pitää valitettavana, että Ecuador ei ole vielä ratifioinut ILO:n sopimusta N:o 129, ja pyytää komissiota tukemaan Ecuadorin pyrkimyksiä edistyä sopimuksen tosiasiallisessa soveltamisessa; kehottaa Ecuadorin hallitusta seuraamaan ILO:n asiantuntijakomitean suosituksia ja soveltamaan tosiasiallisesti ILO:n sopimuksia N:o 87 ja 98 ja pitää erittäin tärkeänä, että työntekijät voivat vaihtaa ammattiliittoa tai perustaa uusia, mikä on tärkeää riippumattomuuden, tehokkuuden ja myös ideologisen yhteenkuuluvuuden kannalta, ja muistuttaa, että ILO on pyytänyt Ecuadorin hallitusta ryhtymään tarvittaviin lainsäädännöllisiin toimiin yleissopimuksen 2 artiklan määräysten noudattamiseksi;
W.

katsoo, että kullakin EU:n kalastusalueella voimassa olevia teknisiä toimenpiteitä ei aina ole mukautettu innovatiivisen toiminnan ja paikallisen kalastuksen tarpeiden mukaan; ottaa huomioon, että tämän vuoksi kalastajat tarvitsevat alueelliseen lähestymistapaan perustuvia teknisiä toimenpiteitä, jotka vastaavat kunkin merialueen erilaisia olosuhteita; ottaa huomioon, että kalakantojen kestävä hoito on elintärkeää ja tässä mielessä lainsäädännön yksinkertaistaminen ja mukauttaminen paikan päällä vallitsevaan tilanteeseen on tärkeää; katsoo, että on pidettävä mielessä, että yhteisön kalastusalueet ovat yhteisiä alueita kolmansien maiden kanssa, joilla on hyvin erilaiset suojelusäännöt kuin eurooppalaisilla;
B.

toteaa, että matkailu on yksi Euroopan talouden tärkeistä potentiaalisista kasvualoista ja sen osuus unionin BKT:stä on yli 10 prosenttia, jos matkailuun liittyvät alat otetaan huomioon; matkailu toimii myös vakaan työllisyyden vauhdittajana, sillä se työllistää suoraan 13 miljoonaa ihmistä ja sen osuus työpaikoista EU:ssa on näin vähintään 12 prosenttia;
D.

ottaa huomioon, että 18. lokakuuta 2015 päättyneellä viikolla rekisteröitiin kolme uutta vahvistettua ebolaviruksen aiheuttamaa tautitapausta, kaikki kolme Guineassa; ottaa huomioon, että kyseisestä maasta ei ollut raportoitu ainuttakaan tautitapausta kahdella edeltäneellä viikolla; ottaa huomioon, että viidettä perättäistä viikkoa Sierra Leonesta ei ole raportoitu ainuttakaan tautitapausta; ottaa huomioon, että WHO ilmoitti 3. syyskuuta 2015, että Liberiassa ei ole enää tavattu ihmisissä ebolavirustartuntoja; ottaa huomioon, että vahvistettuja tautitapauksia on ollut 28 512, ja tautiin on vahvistettu menehtyneen 11 313 henkilöä;
2.

tuomitsee kaikki teloitukset riippumatta siitä, missä ne suoritetaan; on edelleen erittäin huolissaan kuolemantuomion määräämisestä alaikäisille ja henkisesti tai älyllisesti kehitysvammaisille henkilöille ja vaatii, että tällaisista kansainvälisiä ihmisoikeusnormeja rikkovista käytännöistä luovutaan välittömästi ja lopullisesti; on erittäin huolissaan viimeaikaisista joukko-oikeudenkäynneistä, joissa on langetettu valtava määrä kuolemantuomioita;
13.

on tyytyväinen siitä, että Norja, johon solmitut siteet ovat vahvistuneet viime vuosina, on osa sisämarkkinoiden parantamiseksi perustettua ”edelläkävijöiden aloitetta”; toteaa kuitenkin, että täytäntöönpanovaje on noussut kahteen prosenttiin ja kehottaa Norjaa tehostamaan ponnistelujaan tässä suhteessa, erityisesti jotta energian sisämarkkinat saataisiin toteutettua; kannustaa yhteistyön tiivistämiseen muun muassa energiapolitiikan alalla; toteaa, että on vielä käsiteltävä tiettyjen tuotteiden korotettuihin tuontitulleihin liittyviä kysymyksiä;
10.

on vakavasti huolissaan koheesiopolitiikan uusien ohjelmakausien käynnistämiseen liittyvistä merkittävistä rakenteellisista viivästyksistä, jotka johtuivat toimenpideohjelmien hyväksymisen viivästymisestä myös siksi, että osa toimenpideohjelmista kuului siirtomenettelyn piiriin; huomauttaa, että tämä viivästyminen voi lisätä maksuihin kohdistuvaa painetta, erityisesti vuosina 2017 ja 2018, ja tämän vuoksi kasvattaa huolta maksattamatta olevista maksuista, joita on noin 25 miljardia euroa ohjelmakaudella 2007–2013; panee merkille, että vaikka – kun asiaa tarkastellaan laajassa yhteydessä – koheesiopolitiikassa tilanne on parempi kuin maaseudun kehittämisessä tai kalataloudessa, huolenaihe on edelleen aiheellinen monissa jäsenvaltioissa, sillä suuri määrä ohjelmia on vielä hyväksymättä; painottaa, että tällaiset viivästykset saattavat vaarantaa EU:n talousarvion ja koheesiopolitiikan uskottavuuden, vaikuttavuuden ja kestävyyden sekä vaarantaa kansallisten, alueellisten ja paikallisten viranomaisten valmiudet saattaa päätökseen kauden 2007–2013 täytäntöönpano sekä suunnitella ja panna tehokkaasti täytäntöön ERI-rahastot kaudella 2014–2020; panee tyytyväisenä merkille jäsenvaltioiden ja komission äskettäiset toimet tässä yhteydessä mutta kehottaa komissiota tekemään parhaansa varmistaakseen, että kaikki jäljellä olevat toimenpideohjelmat hyväksytään viipymättä, sillä parlamentti on jo hyväksynyt vuonna 2014 käyttämättömien varojen käytön edellyttämän monivuotisen rahoituskehyksen tarkistuksen ja siihen liittyvän lisätalousarvioesityksen;
3.

painottaa, että henkilöiden EU:n laajuinen liikkuvuus on yksi perusvapauksien toteutumisen edellytyksistä ja kuluttajilla on siksi oltava mahdollisuus saada kattavaa, tarkkaa ja puolueetonta tietoa aikatauluista ja yhteyksistä sekä multimodaalisista ja rajat ylittävistä liikenneyhteyksistä, jotta mahdollistettaisiin sujuva, helppo ja mukava ovelta ovelle -liikenne sekä varausten ja maksujen suorittaminen verkossa; pitää myönteisinä toimia, joilla kannustetaan matkustajia yhdistämään useita käytettävissä olevia liikennemuotoja; toteaa, että useimmissa jäsenvaltioissa on vielä puutteita verkossa tai mobiilisovellusten avulla tapahtuvassa lippujen ostamisessa kansallisia tai EU:n sisäisiä rajat ylittäviä matkoja varten; katsoo, ettei maantieteelliseen sijaintiin perustuvaa estoa pidä sallia;
—

ottaa huomioon UNEP:n alaisen luonnonvarojen kestävää hallintaa edistävän kansainvälisen paneelin vuonna 2013 antamat päätelmät antropogeenisten metallivirtojen ja -syklien aiheuttamista ympäristöriskeistä ja -haasteista (”Environmental Risks and Challenges of Anthropogenic Metals Flows and Cycles”),
K.

ottaa huomioon, että oikeusvaltioperiaate on yksi Euroopan unionin perustavaa laatua olevista periaatteista ja tarkoittaa sekä demokratian ja ihmisoikeuksien kunnioittamista että myös kansainvälisen oikeuden noudattamista, sen varmistamista, että lakien noudattamista ja soveltamista valvotaan asianmukaisesti ja sitä, että oikeuslaitos on riippumaton ja puolueeton; katsoo, että nämä vaatimukset eivät täyty Venäjällä, jossa viranomaiset eivät huolehdi oikeusvaltion periaatteiden ja perusoikeuksien kunnioittamisesta ja jossa poliittiset oikeudet, kansalaisvapaudet ja tiedotusvälineiden vapaus ovat heikentyneet viime vuosina; toteaa, että viime aikoina on annettu säädöksiä, joissa on tulkinnanvaraisia säännöksiä, joilla opposition ja kansalaisyhteiskunnan toimijoiden toimintaa rajoitetaan entisestään; ottaa huomioon, että äskettäin säädetty laki, jolla kriminalisoidaan niin sanottu homoseksuaalinen propaganda, on lisännyt homofobista ja homo- ja biseksuaalisiin sekä trans- ja intersukupuolisiin henkilöihin (HLBTI-henkilöihin) kohdistuvaa väkivaltaa ja vihapuhetta, joihin viranomaiset eivät ole puuttuneet; ottaa huomioon, että Krimin laittoman Venäjään liittämisen jälkeen ihmisoikeuksien, mukaan lukien ilmaisun-, kokoontumis- ja yhdistymisvapauden kunnioittaminen on heikentynyt vakavasti niemimaalla ja että tämä vaikuttaa erityisesti Krimin tataariyhteisöön;
A.

ottaa huomioon, että Nigeria on Afrikan väkirikkain, etnisesti monimuotoinen maa, ja toteaa, että maa on niin alueellisesti kuin uskonnollisestikin jakaantunut ja sen pohjois- ja eteläosa ovat hyvin erilaiset ja niiden välillä on jyrkkiä taloudellisia ja sosiaalisia eroja;
D.

ottaa huomioon, että Nadija Savtšenko on Verhovna Radan jäsen ja Ukrainan valtuuskunnan jäsen Euroopan neuvoston parlamentaarisessa yleiskokouksessa; ottaa huomioon, että Euroopan neuvoston parlamentaarisen yleiskokouksen työjärjestysasioita, koskemattomuutta ja institutionaalisia asioita käsittelevä valiokunta on vahvistanut hänen parlamentaarisen koskemattomuutensa; ottaa huomioon, että Venäjän federaatio kiistää Nadija Savtšenkolle myönnetyn diplomaattisen koskemattomuuden Verhovna Radan jäsenenä; ottaa huomioon, että kansainvälinen yhteisö on toteuttanut Savtšenkon vapauttamiseksi useita toimenpiteitä, joiden joukossa on Euroopan neuvoston parlamentaarisen yleiskokouksen päätöslauselma 2034 (2015), jossa pyydetään hänen välitöntä vapauttamistaan ja hänen parlamentaarisen koskemattomuutensa kunnioittamista Ukrainan valtuuskunnan jäsenenä Euroopan neuvoston parlamentaarisessa yleiskokouksessa;
38.

korostaa, että naisten sukupuolielinten silpominen on kidutuksen muoto; korostaa, että EU:n on tehtävä jatkuvasti yhteistyötä kolmansien maiden kanssa naisten sukupuolielinten silpomisen lopettamiseksi; muistuttaa jäsenvaltioita, joiden kansallisessa lainsäädännössä naisten sukupuolielinten silpominen on kriminalisoitu, että niiden on sovellettava asiaa koskevaa lainsäädäntöä, kun niiden kansalaisten sukuelimiä on silvottu;
—

ottaa huomioon komission asiakirjat ”Taxation paper No 43” (13) (finanssitoimintaverotus), ”Taxation paper No 44” (14), "Taxation paper No 45 (15) (yritysverotus) sekä ”Taxation paper No 48” (16) (verouudistukset EU-maissa),
23.

on vakavasti huolissaan EULEXia vastaan äskettäin esitetyistä korruptiosyytöksistä; katsoo, että EULEXilla on ollut merkittävä rooli Kosovossa ja että sillä olisi oltava ja voisi olla tällainen rooli myös jatkossa; pitää siksi myönteisenä, että komission varapuheenjohtaja / ulkoasioiden ja turvallisuuspolitiikan korkea edustaja Mogherini reagoi asiaan ripeästi nimittämällä riippumattoman asiantuntijan, joka paneutuu tutkimaan esitettyjä syytöksiä laajasti; vaatii, että tällaisessa tutkinnassa on sovellettava täyttä avoimuutta, ja kehottaa kaikkia asianomaisia toimijoita toimimaan täydessä yhteistyössä, jotta tutkimus saadaan pikaisesti valmiiksi; korostaa, että on tärkeää varmistaa, että asiantuntija voi tutkia kattavasti kaikki tapaukseen liittyvät näkökohdat; on huolestunut siitä, että EULEXiin liittyviä korruptioväitteitä koskevia arkaluonteisia asiakirjoja on kadonnut; kehottaa tekemään perinpohjaisen ja kattavan tutkinnan; korostaa pitävänsä erittäin tärkeänä, että EU:ta kohtaan tunnettu luottamus palautuu Kosovossa ja ulkomailla ja että saaduista kokemuksista otetaan opiksi tulevia tehtäviä varten; toteaa, että sekä oikeusasiamies että OLAF ovat päättäneet käynnistää riippumattoman tutkinnan väitetyistä EULEXin rikkomuksista, ja kehottaa kaikkia tutkijoita sovittamaan toimintansa tehokkaasti yhteen ja vaihtamaan tietoja keskenään; katsoo kuitenkin, että tarvitaan laajamittaista ja perusteellista analyysia, jotta voidaan arvioida EULEXin kokonaistehokkuutta ja sen suorituskyvyn riittävyyttä saattamalla lokakuussa 2012 Euroopan tilintarkastustuomioistuimen julkaisema kertomus ajan tasalle;
A.

toteaa, että Syyriassa jatkuva väkivaltainen konflikti on johtanut humanitaariseen katastrofiin, jollaista ei ole lähihistoriassa nähty ja jossa on kuollut yli 150 000 ihmistä, joista suurin osa on ollut siviilejä, ja jonka aikana yli 6,5 miljoonaa ihmistä on joutunut siirtymään kotimaansa sisällä ja yli 2,6 miljoonaa ihmistä on joutunut lähtemään pakolaisiksi pääasiassa Libanoniin, Turkkiin, Jordaniaan, Irakiin ja Egyptiin; panee merkille, että tässä kriisissä etniset ja uskonnolliset vähemmistöt ovat erityisen haavoittuvassa asemassa;
28.

on tyytyväinen komission toteuttamiin alustaviin toimenpiteisiin, jotta Ukraina voi selvitä energiakriisistä, jos Venäjä katkaisee kaasutoimitukset maahan, ja kehottaa neuvostoa ja komissiota avustamaan ja tukemaan Ukrainan hallitusta sen toimissa Moskovan kanssa pitkään jatkuneen kaasukiistan ratkaisemiseksi; painottaa, että on laadittava pikaisesti yhteinen energiavarmuuspolitiikka (energiaunioni), jolla pyritään vähentämään EU:n riippuvuutta Venäjän öljy- ja kaasuvaroista ja johon sisältyvät energialähteiden monipuolistaminen, kolmannen energiapaketin täysimääräinen täytäntöönpano sekä mahdollisuus keskeyttää kaasun tuonti tarvittaessa; katsoo, että South Stream -kaasuputkea ei pitäisi rakentaa ja että käyttöön olisi otettava muita toimituslähteitä; on vakuuttunut siitä, että EU:n Ukrainalle antama tuki kaasuntoimituksen virtaussuunnan vaihtamisen varmistamisessa monipuolistamalla edelleen energialähteitä, energiatehokkuuden lisääminen sekä EU:n ja Ukrainan tehokkaat keskinäiset yhteydet vahvistavat Ukrainan mahdollisuuksia puolustautua poliittiselta ja taloudelliselta painostukselta; palauttaa tässä yhteydessä mieliin, että energiayhteisöllä on tärkeä merkitys ja että Ukraina toimii yhteisön puheenjohtajamaana vuonna 2014;
D.

korostaa, että kaikki jäsenvaltiot ovat sitoutuneet noudattamaan yhteisesti sovittuja EU:n sääntöjä jokaisen EU:n kansalaisen oikeudesta vapaasti liikkua ja oleskella EU:n alueella, syrjimättömyydestä ja EU:n yhteisistä arvoista ja etenkin kunnioittamaan perusoikeuksia siten, että erityistä huomiota kiinnitetään vähemmistöihin kuuluvien henkilöiden oikeuksiin; toteaa, että erityistä huomiota olisi kiinnitettävä myös jäsenvaltion kansalaisuuteen ja siitä johtuviin vähemmistöjen oikeuksiin; katsoo, että jäsenvaltioita on estettävä loukkaamasta kansalaisuutta koskevia perusoikeuksia kaksinaismoraalin ja/tai syrjinnän ehkäisemiseksi; ottaa huomioon, että romanivähemmistöön kohdistuva syrjintä on edelleen yleistä, ja toteaa, että romanien osallisuuden edistämistä koskevien kansallisten strategioiden täytäntöönpanossa on edistytty vain vähän;
—

ottaa huomioon Caritas Europe -järjestön helmikuussa 2013 julkaiseman asiakirjan ”The impact of the European Crisis: a study of the impact of the crisis and austerity on the people, with a special focus on Greece, Ireland, Italy, Portugal and Spain”,